કવિતા એ કાનની કળા છે. કવિતાનું પઠન કરતાં કે સાંભળતા એ કાનમાં એટલે કે મનમાં પાણીના રેલાની જેમ સરસરાટ ઉતરી જાય, એનો લય અકબંધ રહે તો એ સફળ રચના ! એટલે જે સહજ લખાઈ જાય એ કાવ્ય. સીધી વાત છે કે પહેલાં કાવ્ય રચાય, પછી કાવ્યશાસ્ત્ર ને એના નિયમો બને. પહેલાં નિયમો બને પછી સર્જન થાય એવું સાહિત્યની કોઈ વિધામાં ન હોય ! હા, નિયમો બનાવવા પાછળ ખૂબ અભ્યાસ, વિચારણા, ભાષાશાસ્ત્ર અને પૂરેપૂરું તર્કશાસ્ત્ર હોય એથી રચના સંબંધે એનું પાલન થાય એ જરૂરી છે. એમાં એની સુંદરતા પણ છે.